Source: https://www.eduskunta.fi/FI/vaski/PoytakirjaAsiakohta/Sivut/PTK_64+2015+3.aspx
Timestamp: 2019-08-22 20:35:40+00:00
Document Index: 12967691

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ', 'kko ']

PTK 64/2015/3 vp
Perjantai 13.11.2015 klo 13.00—13.36
Ensimmäiseen käsittelyyn esitellään päiväjärjestyksen 3. asia. Käsittelyn pohjana on valtiovarainvaliokunnan mietintö VaVM 5/2015 vp. Yleiskeskustelu asiasta päättyi 12.11.2015 pidetyssä täysistunnossa.
1. lakiehdotuksen liitteenä oleva 1. verotaulukko
Arvoisa puhemies! Esitän, että verotaulukko saa vastalauseessa 2 esitetyn muodon, joka siis tarkoittaa, että osa autoveron alennuksesta perutaan ja käytetään muun muassa joukkoliikenneyhteyksien turvaamiseen maakunnissa.
Arvoisa puhemies! Kannatan edustaja Viitasen esitystä.
Arvoisa puhemies! Ehdotan, että verotaulukko hyväksytään vastalauseen 4 mukaisena.
Arvoisaa puhemies! Ehdotan, että verotaulukko poistetaan vastalauseen 1 mukaisesti.
Arvoisa puheenjohtaja! Kannatan edustaja Vartian tekemää ehdotusta.
Puhemies! Teen vastalauseen 3 mukaiset muutosehdotukset verotaulukkoon.
Puhemies! Kannatan edustaja Uotilan tekemä esitystä.
Arvoisa puhemies! Kannatan edustaja Östmanin tekemää esitystä.
Kari Uotila on Stefan Wallinin kannattamana ehdottanut, että verotaulukko poistetaan vastalauseen 1 mukaisesti. Pia Viitanen on Timo Harakan kannattamana ehdottanut, että verotaulukko hyväksytään vastalauseen 2 mukaisena. Peter Östman on Sari Essayahin kannattamana ehdottanut, että verotaulukko hyväksytään vastalauseen 3 mukaisena. Ja vielä Antero Vartia on Touko Aallon kannattamana ehdottanut, että verotaulukko hyväksytään vastalauseen 4 mukaisena.
Edustajien Viitanen ja Östman ehdotukset ovat keskenään samansisältöiset, joten niistä äänestetään yhdessä.
Ensin äänestetään edustaja Uotilan ehdotuksesta edustaja Vartian ehdotusta vastaan, sitten voittaneesta edustaja Viitasen ja edustaja Östmanin ehdotusta vastaan ja lopuksi voittaneesta mietintöä vastaan.
1) Antero Vartian ehdotus "jaa", Kari Uotilan ehdotus "ei".
Äänestyksen tulos: jaa 148, ei 16; poissa 35
(äänestys 1). Eduskunta hyväksyi
tässä äänestyksessä Antero Vartian ehdotuksen.
2) Pia Viitasen ja Peter Östmanin ehdotus "jaa", Antero Vartian ehdotus "ei".
Äänestyksen tulos: jaa 126, ei 31; poissa 42
Eduskunta hyväksyi tässä Pia Viitasen ja Peter Östmanin ehdotuksen.
Herra puhemies! Enää ei ottanut kone, mutta äänestin "jaa".
Puhemies! Samoin, tarkoituksena oli äänestää "jaa".
Arvoisa puhemies! Tarkoitus oli äänestää "jaa".
Ja tämän jälkeen äänestetään mietinnöstä Pia Viitasen ja Peter Östmanin ehdotusta vastaan.
3) Mietintö "jaa", Pia Viitasen ja Peter Östmanin ehdotus "ei".
Äänestyksen tulos: jaa 102, ei 62; poissa 35
(äänestys 3). Eduskunta hyväksyi mietinnön.
Eduskunta hyväksyi hallituksen esitykseen HE 33/2015 vp sisältyvien 1.—2. lakiehdotuksen sisällön mietinnön mukaisena. Lakiehdotusten ensimmäinen käsittely päättyi.
Viimeksi julkaistu 29.6.2016 10:58